Man in hof ná bedrog op afspraakwebtuistes | Maroela Media
'n 27-jarige man het Maandag in die Bellville-landdroshof in die Wes-Kaap verskyn nadat hy glo mense op 'n afspraakwebwerf uit geld en "duur geskenke" bedrieg het.
Kapt. Philani Nkwalase, woordvoerder van die Valke, het gesê Tochukwu Christopher Udeh is verlede week deur die Valke se eenheid vir ernstige handelsmisdade vasgetrek. Udeh is glo deel van 'n sindikaat wat in Kaapstad bedrywig is.
Volgens Nkwalase teiken dié sindikaat mense op 'n afspraakwebwerf deur vals profiele te gebruik om slagoffers te lok. Daar word dan met slagoffers gesprekke aangeknoop wat lei tot telefoonoproepe, e-posse en WhatsApp-boodskappe.
"Die niksvermoedende slagoffers word uiteindelik geflous om geld aan die sindikaat oor te betaal of duur geskenke te koop en aan hulle te stuur." Volgens Nkwalase is die sindikaat se modus operandi altyd dieselfde.
"Die polisie het tydens die ondersoek beslag gelê op 'n besending skootrekenaars, slimfone, bankkaarte en dokumente van 'n slagoffer van Australië."
Die saak teen Udeh is tot 27 Augustus uitgestel wanneer hy na verwagting om borgtog sal aansoek doen.
Ek wonder soms hoe desperaat sekere mense moet wees om hulle tot sulke "romanse" te wend? Dit is eintlik hartseer! Almal weet van hierdie slenters en tog val mense daarvoor… Hoop daar word n goeie voorbeeld van hierdie skurke gemaak.
Duidelik is hierdie nie 'n Suid Afrikaner.
Al die kriminele kom na Suid Afrika want die polisie is hulle buddies en geniet die voordeel saam met hulle.
Weereens nog n skelm manier om geld te maak. Meeste van hierdie webwerwe waar jy n metgesel kan ontmoet het fiktiewe profiele van dames of mans wat genader kan word. Party mense is so onnosel dat hulle alles glo wat hierdie sluwe mense op hul webwerwe plaas.